Sigfús Einarsson

Sigfús Einarsson (30. tammikuuta 1877 – 10. toukokuuta 1939) oli islantilainen säveltäjä. Hän oli kotoisin Bergsættista. Hänen sukuunsa kuului useita muusikoita, niin säveltäjiä kuin urkureitakin. Sigfús sai tanskalaisen muusikkovaimonsa Valborg Inger Elisabeth Hellemannin kanssa kaksi lasta, Elsa Sigfússin ja Einar Sigfússonin, joista myös tuli musiikin alan toimijoita.

Sigfús valmistui Reykjavíkin lukiosta (Latínuskólanum) vuonna 1898 ja opiskeli laulamista Kööpenhaminassa Valdemar Lincken johdolla. Hän tutki maansa kansanlauluperinnettä, mikä vaikutti osaan hänen lauluistaan, joihin kuuluivat "Þú álfu vorrar yngsta land" ja "Rís þú unga Íslands merki". Sigfús meni Hellemannin kanssa naimisiin vuonna 1906, minkä jälkeen pari asettui Reykjavíkiin. Sigfús loi uran musiikinopettajana ja urkurina, joista jälkimmäisen tehtäviä hän teki vuosina 1913–39 Reykjavíkin tuomiokirkossa. Hän myös johti monia kuoroja ja toimi johtotehtävissä Alþingishátíðin-tapahtumassa vuonna 1930. Vuonna 1925 hän perusti Jón Laxdalin kanssa Reykjavíkiin kaupunginorkesterin, jota hän johti sen kahden ensimmäisen vuoden ajan. Sigfúsin tekemiin julkaisuihin kuuluu hänen uudistamansa versio Jónas Helgasonin virsikirjasta.

Lähteet

Aiheesta muualla
 Salmonsens konversationsleksikon

Islantilaiset säveltäjät
Islantilaiset urkurit
Vuonna 1877 syntyneet
Vuonna 1939 kuolleet